google/wiki40b huggingface dataset:
Kininė pocūgė

Paplitimas ir augavietės

Auga pietryčių Kinijoje, šiaurės Vietname, Taivane. Auga mišriuose kalnų miškuose 600–2800 m aukštyje, maksimaliai iki 3300 m aukščio kalnuose.

Apibūdinimas

Tai visžalis, spygliuotis medis, užauga iki 50 m, kamieno skersmuo iki 2 m. Spygliai 20-25 cm ilgio, apie 2 mm storio, pilkšvai žali. Moteriški kankorėžiai purpuriškai rudi, kiaušiniški, 3,5-8 cm ilgio, 2-4,5 cm pločio.

Panaudojimas

Mediena naudojama namų, tiltų statybai, baldų gamybai.
Paseiniai

Istorija

Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1880-1902 m. išleistame Lenkijos Karalystės geografiniame žodyne nurodoma, kad Seinų valsčiui priklausančiame kaime yra 29 namai, kuriuose gyvena 203 suaugusieji gyventojai. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Iki 1976 m. liepos 1 d. kaimas priklausė Suvalkų vaivadijos Berznyko valsčiui.  1975-1998 m. priklausė Suvalkų vaivadijai.

Pavadinimo kilmė

Tikėtina, kad kaimo pavadinimas kilęs nuo šalia esančio Seinų miesto, kurio pavadinimas siejamas su trimis senais Jogailos riteriais. Dėl kurių senumo ir miestas buvo pavadintas Seni, kuris vėliau polonizacijos laikotarpiu pakeitė pavadinimą į Sejny. Bet nėra šią legendą patvirtinančių dokumentų, todėl manoma kad miesto pavadinimas yra jotvingių kilmės.
Andrius Bromirskis

Andrius Bromirskis (lenk. Andrzej Bromirski, g. 1724 m. gruodžio 5 d. Polocko vaivadijoje – mirties metai nežinomi) – SJ, poetas.
1741 m. įstojo į Jėzuitų ordiną. Studijavo Vilniaus akademijoje.
1759 m. Vilniuje išleido lenkiškos poezijos knygą Spór rzeczy przeciwnych już to w istocie samej, już też w zdaniu swojem od siebie wzajemnie różnych, ojczystym rymem wyrażony („Priešingų pačia savo esme arba skirtingai suprantamų dalykų ginčas, įgimtomis eilėmis išreikštas“). Joje poetine bei dramatine forma tęsiamos Viduramžių scholastinių disputų filosofinėmis, religinėmis temomis tradicijos. Abstrakcijos personifikuojamos, įtraukiamos į dialogą, pasitelkiamos romėnų mitinių dievybių archetipinės reikšmės.
Patrai

Pavadinimo kilmė

Manoma, kad miesto vardas kilęs nuo legendinio įkūrėjo Patrėjaus vardo.
Algimantas Naudžiūnas

Algimantas Naudžiūnas (g. 1942 m. birželio 22 d. Naujojoje Slabadoje) – vienas 1991 m. valstybės perversmo iniciatorių.

Biografija

1963 m. baigė Kazanės artilerijos technikos mokyklą, 1976 m. – Vladimiro Lenino karinę politinę akademiją.
1976–1986 m. dirbo mechaniku, VLKJS komiteto sekretoriumi, pulko vado pavaduotoju politinio skyriaus reikalams. 1986–1989 m. Baikonyro raketinės divizijos politinio skyriaus viršininkas.
1989–1991 m. LKP(TSKP) CK sekretorius. 1991 m. išvyko į Rusiją, apsigyveno Krasnoznamenske.
La Riocha

Istorija

Miestą įkūrė Chuanas Ramiresas de Velaskas 1591 m. gegužės 20 d. ir pavadino Todos los Santos de la Nueva Rioja La Riochos regiono Ispanijoje garbei. Ilgą laiką La Riocha buvo tik nedidelis miestelis. 1894 m. smarkiai nukentėjo nuo žemės drebėjimo. Tik nuo 1970 m. pradėjo augti sparčiau.

Susisiekimas

Iš La Riochos keliai veda į Tukumaną, Saltą, Kordobą. Geležinkelis į Katamarką. 7 km nuo miesto yra Capitán Vicente Almonacid oro uostas, iš kurio vyksta reguliarūs skrydžiai į Buenos Aires ir Katamarką.

Ekonomika

La Riocha – žemės ūkio regiono centras. Apylinkėse vystoma gyvulininkystė ir vynuogininkystė. Vyno gamyba, farmakologijos pramonė. Mieste yra La Riochos universitetas.
Rinkotyra

Rinkotyra - organizuota pastanga, nukreipta potencialių klientų bei rinkų paieškai. Tai labai svarbus verslo taktikos dėmuo. Tai pagrindinis veiksnys, leidžiantis įgyti pranašumą konkurentų atžvilgiu. Rinkotyra aprūpina įmonę svarbia informacija, kuri išnagrinėja rinkos poreikius, jos dydį bei konkurencingumą.

Paskirtis

Rinkotyra padeda nustatyti žmonių norus, poreikius, nuostatas bei elgsenos modelius - veiksnius, pasitarnausiančius verslo plėtros bei klestėjimo etapui. Rinkos tyrimai taip pat suteikia galimybę įmonei priimti veiksmingesnius sprendimus rinkodaros atžvilgiu.
DVRA kariniai laipsniai ir skiriamieji ženklai (1935–1940)

DVRA kariniai laipsniai ir skiriamieji ženklai – 1935–1940 m. Tarybų Sąjungos ginkluotosios pajėgos (Darbininkų ir Valstiečių Raudonoji Armija; DVRA) turėjo karinių laipsnių sistemą ir skiriamuosius ženklus, kurie skyrėsi nuo ankstesnės karinių laipsnių sistemos. Ši sistema buvo įvesta 1935 m. rugsėjo 22 d. DVRA sausumos ir oro pajėgose TSRS Liaudies komisarų Tarybos nutarimu Nr. 2590 ir jūrų pajėgose – nutarimu Nr. 2591. Nutarimai buvo paskelbti gynybos liaudies komisaro 1935 m. gruodžio 3 d. įsakymu Nr. 176.
OpenStreetMap

Duomenų formatas

Pagrindiniai duomenys projektui dažniausiai gaunami iš naudotojams priklausančių GPS prietaisų, pasinaudojant jų „maršruto“ funkcija. Landsat 7 palydovo pateikiami vaizdai yra naudojami antriniam žemėlapio duomenų patikrinimui. Didelė dalis projekto dalyvių naudoja GPSBabel įrankį duomenų konvertavimui iš neapdoroto (NMEA) ar nuosavybės teise apsaugoto formato į GPX formatą (naudojamą XML suderinamų programų). Duomenys kaupiami WGS84 formatu kaip platumos/ilgumos reikšmės ir dažniausiai pateikiami Mercator projekcijoje.

Peržiūros priemonės

OpenStreetMap internetinė svetainė pateikia žemėlapių peržiūrai skirtą programą, funkcionaliai panašią į tą, kuri naudojama Google Maps svetainėje. Tačiau ši peržiūros programa apriboja rodomų gatvių skaičių, taip pat pateikia žemėlapius tik santykinai stambiu masteliu.
2006 m. gegužę buvo baigiamas kurti SVG grafinis vaizdavimo mechanizmas, pateiksiantis kartografinį vaizdą, o pagerintas PHP vaizdavimo mechanizmas turi užtikrinti didesnį svetainės informatyvumą.
Algimantas Rauktys

Biografija

1996 m. UAB „Neringos žuvis“ žvejys, 1998 m. Vilniaus Gedimino technikos universiteto ūkvedys, 1999 m. individualios žvejybos įmonės savininkas.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Neringos skyriaus narys. Nuo 2005 m. skyriaus pirmininko pavaduotojas.
2001 m. sunkumų kilnojimo barzda pasaulio rekordininkas.
Lebeniškių Šv. kankinio Nikandro parapija

Istorija

Parapija įkurta 1909 metais. Tuo metu čia gyveno apie 50 rusų šeimų, kurios šventyklai skyrė žemės, o caro valdžia davė medienos. 1924 m. čia buvo 150 tikinčiųjų, kuriais rūpinosi šventikas iš Gegabrastos. 1945 m. parapijoje buvo 180 tikinčiųjų. 1947 m. sovietai oficialiai įregistravo parapiją. Čia iki savo mirties 1954 m. dirbo Nikolajus Krukovskis, vėliau kas mėnesį į cerkvę atvykdavo šventikas iš Rokiškio.
Romāns Apsītis

Biografija

1975 m. teisės mokslų daktaras.
1965–2005 m. Latvijos universiteto dėstytojas. 1990–1993 m. Latvijos Aukščiausiosios Tarybos deputatas. 1993–1994 m. – V-ojo Seimo narys. 1994–1995 m. Latvijos teisingumo ministras.
1995–1996 m. VI-ojo Seimo narys. 1996–2007 m. Latvijos Konstitucinio Teismo teisėjas, 2000–2006 m. Teismo pirmininko pavaduotojas.
Nuo 2007 m. iki 2011 m. – ombudsmenas.
Stanislovas Liubomirskis (1722)

Biografija

Kilo iš Lancuto linijos Lenkijos kunigaikščių Liubomirskių giminės. Černigovo vaivados Jozefo Liubomirskio (1676–1732) ir Terezos Mnišek (1690–1746) antrasis sūnus. Jaunesnysis brolis Krokuvos vaivados ir kašteliono, kunigaikščio Antonijaus Liubomirskio (1718–1782).
Stanislovas Liubomirskis buvo renkamas 1746 metais nuo Sandomiro vaivadijos, 1748 nuo Livinijos, 1758 metais vėl nuo Sandomiro vaivadijos į tų metų seimus. 1758 metais įkūrė lenkų masonų ložę «Aux Trois Etoiles» («Į Tris Žvaigždes»).
1752 metais Stanislovas Liubomirskis gavo Karūnos didžiojo sargybinio pareigybę. 1762 metais buvo ketvirtą kartą išrinktas pasiuntiniu į seimą. 1764 metų gegužį-birželį buvo Konvokaciniame seime reformų pravedimo vienas iš iniciatorių. Rugpjūtį-rugsėjį tų pačių metų elekciniame seime palaikė išrinkimą Stanislovą Augustą Poniatovskį į Lenkijos karaliaus sostą.
1766 metais buvo išrinktas pasiuntiniu į seimą nuo Sandomiro vaivadijos. Tais pačiais metais gavo Karūnos didžiojo maršalkos pareigybę. Baro konfederacijos metu (1768–1772) Stanislovas Liubomirskis kvietė ATR karalių Stanislovą Poniatovskį pereiti į sukilusių konfederatų pusę, kuri naudojosi Prancūzijos palaikymu, ir atsisakyti nuo politinės sąjungos su Rusijos imperija. 
1773–1775 metais Karūnos didysis maršalka Stanislovas Liubomirskis dalyvavo Padalijimo seimo darbe, sušaukto Lenkijos karaliaus Stanislovo Poniatovskio Rusijai, Prūsijai ir Austrijai spaudžiant, kur pasisakė prieš padalijimo akto patvirtinimą ir naujos ATR tvarkos. po pirmojo ATR padalijimo perėjo į magnatinę opoziciją karaliui ir dalyvavo Pastovios Tarybos, sukurtos 1775 metais, posėdžiuose.
Baltojo erelio (1757) ir Švento Stanislovo (1765) ordinų kavalierius.
Helepolis

Helepolis (iš gr. ἑλέπολις 'miestų naikintojas') – senovinė apgulties mašina, pastatyta Makedonijos karaliaus Demetrijaus I įsakymu.
Rodoso miesto apgulties metu karalius Demetrijus I nurodė pastatyti karinę mašiną. Ši mašina buvo kvadratinio vežimo formos, jos aukštis – apie 41 metrai, ilgis – 20 metrų, stovėjo ant 12 ratų, buvo 3,7 metrų skersmens, turėjo 9 aukštus. Konstrukcijos apatiniame aukšte buvo pastatytos didelių akmenų mėtymo mašinos, vidutiniuose mažesnių, viršutiniuose dar mažesnių akmenų svaidymo mašinos. Ją aptarnavo 200 žmonių, kurie judino Helepolį naudodami kabestaną.
Rodoso apgulties metu 305–304 m. buvo naudojamas helepolis, stovėjęs ant platformos, kuri gali sukiotis ratu (įrenginį buvo galima judinti ne tik pirmyn ir atgal, bet ir į šonus). Taip pat konstrukcijos kampus saugojo metalinės plytos bei papildomai buvo įrengtos uždengiamos šaudymo ir stebėjimo angos. Kiekvieną aukštą jungė 2-i laiptai, vieni įlipti, kiti išlipti, kiekviename aukšte buvo katapultos ir balista, mažesnės aukštesniame aukšte lyginant su praeitu.
Tam, kad konstrukciją galima būtų pajudinti iš vietos reikėjo apie 3400 žmonių. Jau naudojant ją pirmą kartą pastebėta jos naudą – taranas išmušė sienoje skylę. Gynėjai iškasė griovį, kuri užmaskavo, o per kitą ataką ji įvažiavo į griovį ir užstojo pačios išmuštą skylę. Demetrijus I atsitraukė nuo apgulties.
Mašinos plytos buvo panaudotos Rodo koloso statybai.
Gytis Gelgota

Biografija

Žaidęs Lietuvos jaunimo rinktinėje. Vėliau pradėjo dirbti treneriu Švedijoje.
Rusijos Federacijos civilinis kodeksas

Rusijos Federacijos civilinis kodeksas, RF CK (Гражданский кодекс Российской Федерации, ГК РФ) – Rusijos civilinės teisės sąvadas, rinkinys normų, reguliujančių santykius tarp fizinių, juridinių asmenų, nuosavybės ir asmenų santykius su valstybe. RF CK pakeitė ligi tol galiojusį TSRS modelinį civilinį kodeksą, kurio įvairios variacijos galiojo TSRS valdymo metu.
Dionizas Poška

Dionizas Poška (1764 m. Lėlaičiuose (Telšių apylinkėse) – 1830 m.) – XIX a. lietuvių rašytojas, vienas žymiausių kultūros veikėjų. Žymiausias D. Poškos kūrinys – „Mužikas Žemaičių ir Lietuvos“.
Infoholikas (komedija)

Siužetas

Pasakojama apie infoholiką Maksimą, kuris visa galva pasinėręs į naujienas. Gyvena socialiniuose tinkluose, domisi tuo kas vyksta visame pasaulyje ir visose sferose. Skaito laikraščius, žurnalus, nesitraukia nuo išmaniojo telefono, naršo internete. Jo žmona nėščia, bet jis to nepastebi. Kai Maša jo laukia namuose su vakariene, kad pagaliau pasakytų šią naujieną, jis neranda tam laiko. Tada jo žmona pasakė, o kas būtų, jeigu viskas imtų pildytis, visos tos nesąmonės, kaip jos paveiktų Maksimo gyvenimą. Ir kitą rytą pabudęs infoholikas pastebi, kad kiekviena naujiena pildosi, o tada bando suvokti, kas dedasi aplinkui. Jam nuostabą kalia tai, kiekviena išgirsta naujiena būtinai išsipildo, nesvarbu, kokia beprotiška ji būtų.
Kaimo kunigo dienoraštis

Turinys

Į nedidelį Prancūzijos miestelį atvyksta naujas kunigas (jo vardas filme nėra minimas). Jis jaunas, tik ką baigęs seminariją, be to, turi sveikatos problemų, dėl ko labai mažai valgo. Atvykėlis nuo pat pradžių nekelia didelio pasitikėjimo parapijiečiams, kurie nelinkę keisti savo papročių ir prietarų, tačiau nepaisant to, jis stengiasi bet kokiomis priemonėmis vykdyti savo misiją ir atvesti žmones į tikėjimo kelią...
Santa Kruz da Grasioza

Istorija

Santa Kruz da Grasioza įkurtas apie 1475 metais, o savivaldybės statusą įgijo 1832 m.
Vėžionys

Istorija

Kaimas susikūrė XVIII a. pradžioje. Dėl maro (1709–1710 m.) visi Vėžionių gyventojai išmirė. 1861–1908 m. su pertraukomis veikė slaptoji lietuviška mokykla.
Sovietmečiu Vėžionys priklausė Jiezno apylinkei ir buvo Nemajūnų kolūkio centrinė gyvenvietė.

Literatūra

Dzindzakės žemei prabilus: Vėžionys (sud. Pranas Juozapavičius). – V.: Petro ofsetas, 2009. – 190 p.: iliustr. – ISBN 978-609-420-042-7
Yousuf Karsh

Yousuf Karsh (arm. Յուսուֆ Քարշ), tikrasis vardas Howsep Karshian (1908 m. gruodžio 23 d. Mardine, Turkijoje – 2002 m. liepos 13 d. Bostone) – armėnų kilmės Kanados fotografas. Specializavosi portretuose.
Eduardas Eigirdas

Biografija

1988 m. baigė Vilniaus 2-ąją vidurinę mokyklą. Karinę prievolę atliko Tolimųjų Rytų kariniame laivyne Vladivostoke. 1996 m. Vilniaus universitete baigė žurnalistiką, 1998 m. – Vilniaus universiteto Tarptautinio verslo mokykloje tarptautinio verslo administravimą.
1995–1999 m. dirbo banke „Litimpeks“. 1996–2000 m. savaitraščio „Atgimimas“ redaktorius. 1996–1999 m. Lietuvos Respublikos Seimas delegavo į Lietuvos radijo ir televizijos komisiją, nuo 2000 m. Lietuvos nacionalinio radijo ir televizijos tarybos narys. 1999–2002 m. Pilietinės minties instituto prezidentas, vėliau Demokratijos plėtros fondo įkūrėjas ir vadovas. 2000–2003 m. komercinės televizijos „TV 4“ (iki 2002 m. – Baltijos televizija) laidos „Pjūvis“, 2003–2005 m. ir laidos „300 sekundžių su Eduardu Eigirdu“ vedėjas. 2002–2006 m. Žinių radijo generalinis direktorius. 2007 m. žurnalo „Valstybė“ įkūrėjas, vadovas ir redaktorius.
Alūksnės rajonas

Alūksnės rajonas (latv. Alūksnes rajons) buvo administracinio suskirstymo vienetas Vidžemėje. Rajono plotas yra 2,243 km², gyventojų skaičius – 25 880. Rajonas yra Latvijos šiaurės rytuose, apie 202 km atstumu nuo sostinės Rygos.
Rajonas šiaurinėje dalyje ribojasi su Estija (103,8 km) ir rytinėje dalyje su Rusija. Dar ribojasi su Valkos rajonu (51,7 km), Gulbenės rajonu (98,1 km) ir Balvų rajonu (57,4 km).
Alūksnės rajono centras yra Alūksnės miestas. Alūksnės rajone taip pat yra Apės miestas, kuris yra Latvijos šiaurės rytiniame krašte prie Estijos sienos, Vaidavos upės krante.
2009 m. panaikintas (žr. Latvijos administracinis suskirstymas).
Skerdikai (filmas)

Turinys

2025 m. Žmonija išmoko gaminti biomechaninius organus ir prekyba jais klesti. Kompanija „Union“ juos perduoda į kreditą, o jeigu pacientas vėluoja atsiskaityti, pasiunčia savo skerdikus, kurie organus paima atgal, o buvę šių nešiotojai paprastai miršta.
Remis ir jo mokyklos laikų draugas Džeikas dirba skerdikais, tik specializuojasi skirtingų organų „grąžinime“. Remis, verčiamas žmonos Kerol, vis dažniau galvoja apie perėjimą į kitą skyrių, kur būtų ramesnis darbas. Savo paskutine užduotimi jis turi „atsiimti“ širdį iš vėluojančio sumokėti muzikanto, kurio muzika Remiui labai patinka. Norėdamas palengvinti kančias, jis nusprendžia pasinaudoti defibriliatoriumi, kad sustabdytų širdį, tačiau aparatas pasirodo sugedęs ir patį Remį nukrečia elektra.
Atsigavęs jis sužino, kad po patirto smūgio neatlaiko jo paties širdis, jam buvo persodinta nauja ir dabar jis yra ne tik „Union“ darbuotojas, bet ir klientas, turintis kas mėnesį mokėti įnašus. Remis bando toliau dirbti skerdiku, tačiau galiausiai supranta nebegalintis daryti tai, ką ir anksčiau. Skola pradeda augti ir neišvengiamai artėja diena, kai jį patį aplankys skerdikas...
Panevėžio Kristaus Karaliaus katedra

Istorija

Panevėžyje XIX a. pradžioje buvo 3 bažnyčios: parapinė, pijorų ir kapų koplyčia. Pastaroji iki 1869 m. buvo mokinių bažnyčia. Nuo 1869 m. liko tik parapinė bažnyčia.
1902 m. inžinierius Nikolajus Andrejevas suprojektavo naują mūrinę bažnyčią, bet tik 1904 m. gautas valdžios leidimas statyti. Rusijos-Japonijos karas ir nederliaus metai statybą nutęsė. Ji pradėta 1908 m. Vėliau nutarta pirma pastatyti kleboniją ir įrengti laikiną koplyčią. Joje 1913 m. atlaikytos pirmosios pamaldos, paskirtas nuolatinis kunigas Jonas Maciejauskas.
1914 m. bažnyčios sienos išmūrytos iki langų. Per Pirmąjį pasaulinį karą vokiečiai statybines medžiagas konfiskavo. Po karo toje pačioje parapijoje atgauta pijorų bažnyčia, todėl naujoji toliau nestatyta.
1926 m. Panevėžiui tapus vyskupijos centru, nutarta vietoj pradėtos mūryti bažnyčios pastatyti katedrą. Ją suprojektavo architektas Rytis Steikūnas ir inžinierius Aleksandras Gordevičius. Vyskupas Kazimieras Paltarokas paaukojo 1000, vyskupijos kunigai – apie 60 000 litų. Statybai vadovavo dekanas kanauninkas J. Maciejauskas, nuo 1928 m. – prelatas Pranciškus Strakšas (paskirtas katedros administratoriumi). 1930 m. kovo 4 d. Katedrą pašventino prelatas Jonas Mačiulis-Maironis, šiai progai parašęs himną Kristui Karaliui (muziką sukūrė prelatas Teodoras Brazys).
1931 m. pašventinti 4 varpai, įrengti 25 registrų vargonai. 1933 m. birželio 30 d. dar ne visai įrengtą katedrą konsekravo Kauno arkivyskupas metropolitas Juozapas Skvireckas. Sukurta skulptoriaus Juozo Zikaro Kristaus Karaliaus skulptūra. 1938–1939 m. dailininkas Povilas Puzinas su kitais išdekoravo katedros vidų. Vikaras Jonas Juodelis 1950 m. areštuotas, nuteistas kalėti (į Lietuvą grįžo 1956 m.).

Architektūra

Katedra istoristinė, turi klasicizmo ir baroko bruožų, halinė (55x27 m), vienabokštė, su bokšteliu. Vidus 3 navų, gelžbetoniniais cilindriniais skliautais. Šventoriaus tvora plytinių stulpų ir metalinių grotelių.
FKK Spartakas Ukmergė

Istorija

Klubas įkurtas 2006 m., 2007 m. debiutavo SFL B divizione ir nuo kito sezono pradėjo žaisti A divizione.
2017 m. LFF III lyga Vilniaus zonoje užėmė antrąją vietą.
Lėnas (kaimas)

Aplinkinės gyvenvietės

VADOKLIAI – 12 kmŠilai – 7 kmUžulėnis – 1 km
SIESIKAI – 17 kmTaujėnai – 12 km
UKMERGĖ – 26 km
Medžidija

Istorija

Medžidija pradėjo kurtis 1840 m., miesto teisės gavo 1994 m.
Rasytė

Turizmas

Po Antrojo pasaulinio karo miestelio gyventojai užsiiminėjo žvejyba. Miestelyje, Kuršių marių pusėje yra žvejybinių laivų prieplauka. Paskutiniais metais vis didesnę reikšmę miestelio ekonomikoje užima turizmas (turistų maitinimas, prekyba suvenyrais), nes beveik visi turistiniai maršrutai Kuršių Nerijos Rusijos dalyje eina per Rybačį.
Nerijoje veikia Kuršių nerijos nacionalinis parkas. Rybačyje įsikūrusi parko administracija. Yra biologinė stotis, kurioje atliekami ornitologiniai tyrimai. Ją dar 1901 m. įkūrė teologas ir ornitologas Johanas Tinemanas (Johannes Thienemann) – tai pirmoji pasaulyje ornitologinė stotis (Rasytės paukščių stebykla), kurioje buvo žieduojami paukščiai.
Rasytės apylinkėse yra vienintelis Nerijoje didesnis gėlo vandens ežeras, mėgstamas vandens paukščių.
Miestelyje yra labai senos kapinės, kur palaidoti Johanas Tinemanas (1863–1938) bei legendinis kopų inspektorius Vilhelmas Francas Efa (Wilhelm Franz Epha, 1828–1904), kurio pasiūlyti apželdinimo metodai išgelbėjo nuo užpustymo daug kaimų. Šeši vokiečių miestai turi šio miestelio vardu pavadintą gatvę (vok. Rossitenstrasse).

Sklandymo mokykla

Prieš Antrąjį pasaulinį karą Rasytėje buvo Vokietijos sklandytojų mokykla. Į ją 1931 m. Lietuvos aeroklubas pasiuntė karo lakūną G. Heidrikį. Gregorius Radvenis (Heidrikis) (1903) išmoko sklandyti, 1931 m. spalio 21 d. įvykdė C kategorijos piloto reikalavimus ir gavo ženkliuką. Vėliau Heidrikis dirbo sklandymo instruktoriumi Lietuvoje. Rybačio mokyklos pavyzdžiu Lietuvos sklandytojų mokykla buvo perkelta į Nidą. Nidos sklandymo mokykla
Vokietijoje egzistavo sklandytuvų gamybos kompanija Rhön-Rossiten Gesellschaft, konstravusi ir gaminusi pasaulinio lygio sklandytuvus. Žodis Rossiten jos pavadinime – tai senasis Rybačio pavadinimas.
1938 m. gruodžio 9-11 d. vokiečių sklandytojai Boedecker ir Zander Rasytėje dviviečiu sklandytuvu DFS Kranich pasiekė pasaulio rekordą – nenusileisdami jie sklandė 50 val. 15 min.
Saugoma teritorija

Saugoma teritorija yra tiksliai apibrėžtas sausumos arba vandens plotas, turintis pripažintą mokslinę, ekologinę, kultūrinę ar kitokią vertę ir saugomas teisinėmis priemonėmis. Ji įsteigiama valstybės, o kartais ir privataus asmens, dalis yra inicijuojamos tarptautinių organizacijų (pavyzdžiui, Pasaulio paveldo sąrašas). Saugomos teritorijos gali būti įvairių tipų, besiskiriančių pagal jose taikomos apsaugos griežtumą ir saugomo objekto pobūdį.
Pasaulyje 2011 m. buvo beveik 158 000 saugomų teritorijų, jos užėmė bendrą 24,2 mln. km² plotą. Didžioji dalis saugomų teritorijų yra sausumoje, tačiau jos steigiamos ir jūrose bei vandenynuose.
Saugomos teritorijos kuriamos siekiant išsaugoti jose esančią biologinę įvairovę, nykstančias rūšis, ekologinius procesus, unikalius gamtos paminklus, natūralius išteklius, kultūriškai svarbias vietas.

Istorija

Saugomų teritorijų užuomazgomis gali būti laikomos vietovės, kurias vietiniai gyventojai vadino šventomis, buvo nustatę elgesio jose taisykles. Europoje ilgą laiką taip pat egzistavo specialūs medžioklės plotai, kuriuose leista medžioti tik karaliams, kunigaikščiams ar kitokį titulą turintiems asmenims.
Pirmasis įstatymais apibrėžtas nacionalinis parkas buvo Jeloustonas, įkurtas JAV šiaurės vakarinėje dalyje, 1872 m. Augant žmogaus poveikiui aplinkai, saugomos teritorijos pradėtos kurti daugumoje valstybių ir šiuo metu vaidina svarbų vaidmenį aplinkosaugoje.
Vienišius

Turinys

Australija, dešimt metų po pasaulinės ekonomikos ir visuomeninės santvarkos žlugimo. Vienišas keliautojas Erikas sustoja pakelės užeigoje pailsėti ir tuo metu jo automobilį pagrobia trys sprunkantys plėšikai.
Erikas „susiveikia“ ginklą ir pradeda persekioti bėglius. Pakeliui jis išgelbėja ir su savimi pasiima Rėjų – vieno iš sprunkančių vyrų brolį, kurį šie paliko sužeistą apiplėšimo vietoje – tikėdamasis, kad šis žino, kur trijulė gali slapstytis...
Gervėnai (Šiauliai)

Istorija

Gyvenvietės teritorijoje yra trys senosios gyvenvietės ir senkapis, kurie netyrinėti. Apie 1975 m. greta kaimo įsteigti du šiauliečių ir Bubių gyventojų kolektyviniai sodai, kurie pastaruoju metu tampa gyvenamaisiais rajonais.

Aplinkinės gyvenvietės

Viekvedžiai – 2 km,
Jonelaičiai  – 3 km
ŠIAULIAI – 16 km
Bulėnai – 2 km
Bubių piliakalnis – 2 km
Skaudviliai – 2 km
Bubiai – 2 km
Krėnholmas

Krėnholmas (est. Kreenholm, vok. Krähnholm reiškiantis varnų sala) – Narvos upės sala, esanti Narvos mieste, Rytų Viru apskrityje.
Salos plotas – 13 ha (750 m ilgio ir 250 m pločio). Sala dalina Narvos krioklius į vakarinę ir rytinę dalis. Vakarine dalimi eina Rusijos-Estijos valstybinė siena.
Jau XIV a. saloje veikė lentpjūvė. 1538 m. Livonijos ordinas saloje pastatė vandens malūnus. Nuo 1823 m. Narvos upės dešiniajame krante pradėjo veikti pirklio Paulo Momos audinių fabrikas. Tame pačiame krante veikė barono Štiglico linų verpimo fabrikas.
1856 m. salą įgijo Liudvikas Knopas ir pradėjo statyti tekstilės fabriką, žinomą kaip Kreenholm Manufacture, kurį sudaro senieji linų verpimo ir naujieji tekstilės pastatai.
Kolumbijos pesas

Kolumbijos pesas (isp. Peso Colombiano) yra oficiali Kolumbijos valiuta. ISO 4217 kodas – COP, neformaliai dar žymimas COL$, ženklas – peso simbolis $.
Druskininkų amatų mokykla

Istorija

1992 m. įsteigtas amatų skyrius prie Druskininkų 1-osios vidurinės mokyklos. 1993 m. tapo ne pelno įmone „Senieji amatai“. 1995 m. įsteigta Druskininkų amatų mokykla. 1997 m. ši persikėlė į naujai pastatytą mokyklos pastatą Gardino g. 45. 2000 m. tapo Vilniaus prekybos, pramonės ir amatų rūmų nare.
2018 m. amatų mokykla prijungta prie Vilniaus Žirmūnų darbo rinkos mokymo centro.
Vola Uhruskos valsčius

Administracinis suskirstymas

Bitinas, Huta, Juzefuvas, Kosinas, Lanas, Macošin Dužai, Maidan Stulenskai, Maloziemcė, Mšanka, Mšana, Mšana Kolonija, Nadbužanka, Piaskai, Piaski Uhruskiai, Potokai, Pžimiarkai, Sedliščė, Soltisai, Stanislavuvas, Stare Stulnas, Stulnas, Uhruskas, Vola Uhruska, Zagura, Zastaviai ir Zberežė.